
L^J 



AKU 
PEMAKSIAT 



ANTOLOGI KISAH KEINSAFAN DARI TANAH ARAB 



Ei 




ABRAZ talderi 



6 



BAYTUL HIKMA 



iaiaiaiaiaiaiaiaiaiaiaiaiaiaiaiaia2 



AKU 
PEMAKSIAT 



ANTOLOGI KISAH KEINSAFAN DARI TANAH ARAB 



"Tidakkah mereka mahu kembali kepada Allah 
dan meminta keampunan daripada-Nya ? 
Sedangkan Allah itu Maha Pengampun 
lagi Maha Penyayang. " 



'^J^J^^J^J^J^^J^J^J^^J^J^J^^J^. 



23 



iaiaiaiaiaiaiaiaiaiaiaiaiaiaiaiaia2 



AKU 
PEMAKSIAT 



ANTOLOGI KISAH KEINSAFAN DARI TANAH ARAB 




Abraz Talderi 




BAYTUL HIKMA 



'^J^J^^J^J^J^^J^J^J^^J^J^J^^J^. 



iaiaiaiaiaiaiaiaiaiaiaiaiaiaiaiaia2 




BAYTUL HIKMA (PG0355779-V) 
Pulau Pinang, Malaysia. 



PENYUSUN 

Abraz Talderi 



/acebook. com/BaytulH ikma201 4 
baytulhikma. blogspot. com 
+6013 218 1421 



EDITOR 

Naseer Sobree 



AKU PEMAKSIAT : 

Antologi Kisah Keinsafan 
Dari Tanah Arab 

3 ABRAZ TALDERI, 2015 



PENERBIT 

Baytul Hikma 



Hakcipta Terpelihara. 

Tidak dibenarkan mengeluar ulang 
mana-mana bahagian buku ini dalam 
apa-apa bentuk melalui apa-apa cara 
sekalipun, melainkan setelah mendapat 
keizinan bertulis secara rasmi daripada 
Baytul Hikma danjuga penulis 
buku ini. 



Cetakan Pertama 
2015 



E3i 



KANDUNGAN 



KATA PENGANTAR 


1 


KISAH 


1 


: Anak Bertuah 


4 


KISAH 


2 


: Gadis Cantik 


10 


KISAH 


3 


: Bekas Drebar 


14 


KISAH 


4 


: Benih Dakwah 


19 


KISAH 


5 


: 2ftm Muda 


27 


KISAH 


6 


: -Swto Mato 


31 


KISAH 


7 


: Cmta Si^CT" 


46 


KISAH 


8 


: /)oa Ibu 


49 


KISAH 


9 


: Gadis Perantau 


04 


KISAH 10 


: Iktibar Mati 


57 


KISAH 11 


: .Ka&i -Soto/ 


62 


KISAH 12 


: Kepulangan Hakiki 


69 


KISAH 13 


: Nasihat Bermakna 


80 


KISAH 14 


: Pendakwah Cilik 


86 


KISAH 15 


: Pusat Rejleksologi 


92 


KISAH 16 


: Sahabat Jahat 


94 


KISAH 17 


: Kawan 


99 



KATA PENGANTAR 



Assalamu 'alaikum warahmatullahi wabarakatuh. 

Alhamdulillah. Segala puji bagi Allah Tuhan 
duniawi dan ukhrawi, Dialah Tuhan yang memberi 
petunjuk kepada para hamba-Nya yang 
dikehendaki, dan memesongkan pula sesiapa yang 
dikehendaki. 

Selawat serta salam dipanjatkan kepada 
Junjungan Besar penghulu segala rasul dan nabi, 
Muhammad Sollallahu 'alaihi wasallam. Serta 
kepada ahli keluarga Baginda dan para sahabat 
yang diredai Allah ke atas mereka semua 
seluruhnya. Tidak terkecuali juga kepada alim 
ulamak, para syuhadak dan solihin. 

Pertama dan selamanya marilah kita bersyukur 
atas nikmat-nikmat yang Allah kurniakan kepada 
kita tanpa terputus-putus pemberian-Nya. 
Kesyukuran itu kita zahirkan pada tindakan kita 
dengan membuat amalan yang berterusan 
berteraskan panduan yang diajarkan oleh kekasih- 
Nya Muhammad Sollallahu 'alaihi wasallam. 

Kesyukuran itu seharusnya dipertingkatkan 

lagi dengan melihat serta memerhatikan kebesaran- 
kebesaran Allah pada penciptaan-Nya, salah 
satunya adalah pada sumber-sumber hidayah yang 
diilhamkan kepada hamba-hamba-Nya yang 
terpilih. 

Maka atas maksud itulah saya mengumpulkan 
tulisan-tulisan yang bersumberkan daripada kisah- 
kisah benar ini, yang juga merupakan pengakuan- 
pengakuan ikhlas daripada mereka, sebagai 
perkongsian yang bermakna yang berpotensi 
memberi inspirasi kepada tiap jiwa yang mencari 
Rabbi. 

Kisah pengakuan ini sebenarnya ditulis dalam 
Bahasa Arab, kemudian saya terjemahkan kepada 
Bahasa Melayu mengikut penambahbaikan serta 
olahan bahasa yang bagi saya sesuai dibaca dan 
difahami oleh orang awam. Walau bagaimanapun, 
cerita asal sama sekali tidak diubah dan tiada 
berlaku penambahan yang merosakkan plot 
sebenar. 

Semoga kisah-kisah yang disajikan ini mampu 
memberi impak positif dalam hidup pembaca- 
pembaca sekalian. Dan semoga kebaikan-kebaikan 
yang dikutip daripada kisah-kisah tersebut dapat 
diperpanjangkan kepada segenap kenalan, malah 
disampaikan dengan begitu berhemah sekali. 



Kisah 6 



BUTA MATA 



Isteriku melahirkan anak pertama kami, ketika 
itu umurku di penghujung dua puluhan, hampir- 
hampir masuk tiga puluh. 

Aku ingat lagi satu hari pada malam-malam 
buta aku menghangatkan tubuh di bawah pancuran 
shower di suatu rumah tumpangan. Malam itu aku 
dan rakan-rakan berbual-bual kosong dengan 
umpatan sebagai tajuk besar perbincangan. Aku 
memainkan peranan utama dalam perbualan itu, 
kurang lebih macam tukang karut. 

Mereka bergelak-ketawa. Mereka sungguh 

terhibur dengan cerita-cerita yang aku bahankan. 
Sememangnya aku punyai kemahiran meniru watak 
beberapa individu, aku melakonkan watak-watak 
tersebut dengan gayaku yang tersendiri. Motifnya 
adalah memburuk-burukkan, mengejek, 
menghina, dan mengutuk. 

Kadang-kadang rakan-rakan yang rapat 
denganku pun aku ajukkan cara bercakap mereka, 
sehingga ada beberapa orang rakanku cuba 
menjauhkan diri daripadaku, supaya selamat 
daripada kezaliman lidahku. 

Pernah suatu petang aku nampak ada seorang 
lelaki buta mundar-mandir di pasar, aku menahan 
sebelah kakiku menyekat langkahannya, lalu dia 
tersadung di situ. Mulutnya membebel-bebel entah 
apa disebutnya. Aku ketawakan saja. 

Malam itu aku pulang lewat ke rumah, isteriku 
sedang menungguku di ruang tamu. Aduh, setia 
sungguh dia menungguku. 

Dalam ayu suaranya itu, dia berkata, "Abang 
dari mana?" 

"Dari planet Marikh," aku sedar gurauanku 
tidak tepat waktunya. Lantas aku memberi jawapan 
sebenar, "Macam biasalah, abang melepak dengan 
kawan-kawan abang." 

Suaranya yang sememangnya lemah lembut, 

kini aku dengar lebih lembut daripada biasa, 
"Abang... Saya dah letih sangat ni... Due date untuk 
saya bersalin dah makin dekat..." Suaranya tersekat- 
sekat disebabkan air mata yang cuba ditahankan. 

Barulah aku tersedar selama berbulan-bulan 
dia mengandungkan anak pertama kami itu, aku 
abaikan penjagaan terhadapnya. Dan barulah aku 
mengambil keputusan menjaganya dengan 
sepenuh perhatian pada bulan terakhir kandungan 
itu, bulan kesembilan. 



Tepat sembilan bulan sepuluh hari. Aku 
membawa isteriku ke hospital. Aku tidak 
dibenarkan masuk. Aku menunggu di luar bilik 
bersalin dengan penuh resah. Lama aku 
menunggunya di luar. Baru kutahu betapa seksanya 
isteriku menunggu kepulanganku setiap malam. 

Berjam-jam lamanya aku menunggu, 
hinggalah aku bosan dan penat, aku membuat 
keputusan untuk pulang ke rumah. Sebelum itu, 
aku tinggalkan nombor telefonku pada jururawat 
yang bertugas. 

Sejam selepas itu aku dihubungi oleh pihak 
hospital. Mereka menyuruh aku segera ke sana 
melihat cahaya mata pertama dari baka 
keturunanku. 

Bergegas aku bertolak. 

Sesampai sahaja aku di hospital aku bertanya 
kepada semuajururawat di mana anak aku? Mereka 
menyuruhku pergi berjumpa dengan doktor yang 
menyambut anakku itu. 

"Doktor mana satu? Mana anak aku? Aku 
mahu anak aku selamat!" 

"Encik pergi jumpa doktor dulu." 

Aku berjumpa dengan doktor. Dia 
mengkhabarkan kepadaku satu berita buruk. Dia 
cuba menenangkan aku. Dia minta aku supaya 
bersabar dan reda dengan ketentuan. 

"Anak encik mengalami kecacatan di kedua- 
dua matanya. Kemungkinan besar dia akan hilang 
penglihatan," perlahan khabaran itu disampaikan. 

Aku menundukkan kepala... 

Aku teringat lelaki buta yang pernah aku 
jatuhkannya dengan kenakalan kakiku, malah aku 
membiarkannya begitu sahaja, kutambah lagi 
dengan gelak tawa yang terbahak-bahak. Ketika itu 
aku bergembira atas musibah pada dirinya. 

Aku bermasam muka. Aku membenarkan kata 
orang, "Sepertimana kamu melayan, seperti itu 
kamu dilayan," "Kamu akan dibalas mengikut apa 
yang kamu lakukan," "Setiap perbuatan ada 

balasannya." 

Aku akur... Dan aku berterima kasih kepada 
doktor, atas kelembutannya dalam menyampaikan 
berita buruk itu... 

Aku mendapatkan isteriku pula. Aku 
dapatinya tenang sahaja. Tidak memberontak 
sepertiku. Sungguh aku akui dia seorang ibu dan 
isteri yang kuat imannya. 

Dialah yang selalu menasihatkanku agar 
jangan memburuk-burukkan orang lain. Dia selalu 
berpesan jangan mengumpat, jangan mengutuk, 
jangan itu dan jangan ini. 

Kami dibenarkan pulang pada hari itu, 
bersama anakku yang cacat pada matanya. 

Kewujudan anakku itu kuanggap seperti tiada. 
Aku tidak mempedulikannya, seolah-olah dia cuma 
patung mainan atau mayat hidup yang tidak 
bergerak. Kalau dia menangis aku akan lari naik ke 
tingkat atas. Lalu aku tidur di atas. 

Berlainan pula isteriku. Dia seorang yang 
penyayang. Lebih dari penyayang, terlalu kasih dan 
cinta. Aku bukanlah membenci anakku itu, cuma 
aku tidak dapat menerima keadaannya, 
kecacatannya, aku tidak mampu menyayanginya. 

Salim, anakku, semakin membesar. Sudah 

setahun umurnya dan sudah pandai pun berjalan. 
Tapi tempang. Keadaan itu membuatkanku 
bertambah berat lagi melihat dirinya. 

Setahun kemudian. Isteriku melahirkan 
seorang lagi anak. Anak kedua kami. Namanya 
Khalid. 

Salim dan Khalid saban hari semakin 
membesar. Tahun memakan tahun. Aku pula 
semakin menjauhi rumah dan rumah sebenarku 
ialah rumah rakan-rakanku. Aku ibarat pelipur lara 
bagi mereka, akulah penghilang duka dan hiba 
mereka, kadang-kadang aku rasa aku cumalah 
bahan mainan mereka. 

Anakku bertambah lagi. Umar pula namanya 
yang ini. 

Isteriku, semestinya tidak pernah putus asa 
menasihatiku, tidak putus-putus mengharapkan 
perubahanku. Dia tahu aku boros. Aku habiskan 
duit untuk rakan-rakan bukan padanya dan anak- 
anak. 

Di rumah, aku langsung tidak menunjukkan 
kasih sayang pada Salim. Pada anak-anak lain aku 
melayan seperti biasa. Aku tahu isteriku 
tersinggung dengan perangaiku itu. 

Salim sudah membesar. Sudah boleh 
disekolahkan. Tapi sekolah yang dimasukinya 
adalah khas untuk orang yang sepertinya, iaitu 
Sekolah Orang Kurang Upaya. 

Tahun berganti tahun. Aku lalui hidup seperti 
biasa. Kerja, makan, tidur, melepak bersama rakan- 
rakan hingga lewat malam. 

Suatu Jumaat yang unik. Hari itu aku bangun 
pada pukul sebelas pagi. Aku kira masih terlalu awal 
aku bangun hari itu. Aku ada jemputan majlis 
perkahwinan, sebab itulah aku bangun sebelum 
Zohor. 

Aku bersiap-siap dan sebelum aku pergi, aku 
melihat Salim menangis teresak-esak, dan tangisan 
itu menghentikan langkahku daripada terus 
menuju ke kereta. 

Itulah kali pertama aku memberi perhatian 
padanya selama kelahirannya. Sejak kecilnya aku 
tidak pernah membelainya apatah lagi 
menciumnya. Sebelum ini kalau dia menangis 
sekuat mana pun aku tidak terlintas untuk 
memujuknya, hanya ibunya saja yang setia 
menemaninya. 

Aku menghampiri anakku Salim, yang sedang 
menangis itu, kubertanya, "Salim, kenapa ni? 

37 



Kenapa menangis?" 

Tangisannya berhenti. Dia meraba-raba 
mukaku, kemudian dia menjauhiku. Seperti 
suaranya berkata, "Baru sekarang ayah nak dekat 
pada Salim? Mana ayah pergi selama ini?" Tapi itu 
hanyalah andaianku... 

Dia menuju biliknya. Lari daripadaku. Lari 
daripada memberitahuku sebab tangisannya. 

Aku cuba berlembut dengannya. Aku 
memujuk dan meminta dia menjawab 
pertanyaanku. 

"Betul ayah nak tahu kenapa?" 

Dia memberitahuku bahawa adiknya Umar 
terlambat daripada kebiasaannya. Pukul sebelas 
lebih itu baginya sudah sangat lambat untuk pergi 
ke masjid. Dia bimbang tidak dapat duduk di saf 
paling depan. 

Puas dia menjerit, memanggil ibunya, 
memanggil Umar, tapi tidak bersahut. Sebab itulah 
dia menangis. Matanya melelehkan air mata tatkala 
menjawab pertanyaanku, aku tidak sanggup lagi 
mendengar sedu-sedan suara Salim, lalu kuletak 
jariku di mulutnya. 

"Oh sebab itulah Salim menangis ya?" 

"Iya." 

Aku melupakan temujanji bersama rakan- 
rakan, aku lupakan juga majlis perkahwinan. Aku 
rasakan Salim lebih penting saat itu. 

"Salim. Salim tahu tak hari ini Salim akan 
pergi ke masjid dengan siapa?" 

"Mestilah Umar, kenapa dia lambat sangat?" 

"Tak. Hari ini Salim akan pergi dengan ayah." 

Dia terkejut mendengar jawapanku. Dia fikir 
aku acah-acah saja. Dia menangis semula. 

Aku mengelap air matanya dengan jari 
jemariku. Aku pegang tangannya mengajaknya 
pergi ke masjid menaiki kereta. 

"Masjid dekatlah ayah," aku faham, dia mahu 
aku pergi berjalan kaki sahaja. 

Aku lupa, bilakah kali terakhir aku 
menghadirkan diri ke masjid. Aku berasa sedikit 
ketakutan apabila melangkah masuk ke dalam 
ruang utama solat. Dan juga ada sedikit penyesalan 
terhadap apa yang aku lakukan selama ini. 

Aku bersembahyang di saf pertama pada hari 
itu, di sebelah Salim. 

Selepas selesai solat Salim meminta aku 
mengambil senaskhah Al-Quran. Aku pelik. 
Bagaimana dia nak baca sedangkan dia buta? 

Aku terpinga-pinga dek permintaannya itu. 
Oleh kerana aku khuatir dia akan menangis maka 
aku tunaikan saja permintaannya. 

Kemudian dia minta aku buka surah al-Kahfi. 
Aku menyelak helaian Al-Quran. Mencari muka 
surat itu tapi tak jumpa. 

Aku lihat muka surat di belakang mencari 
kandungan yang menunjukkan muka surat bagi 
surah-surah. Aku jumpa surah al-Kahfi. Aku letak di 
hadapannya. Dia pun mula membaca surah itu 
sambil matanya tertutup. 

Ya Allah! Rupa-rupanya dia menghafal surah 
itu! Subhanallah... 

Aku malu. 

Rupa-rupanya muka surat yang aku buka itu 
adalah untuk diriku. Aku pun baca surah al-Kahfi 
pada hari itu bersama-sama Salim sehingga tamat. 

Selepas itu, aku berdoa kepada Allah agar 
mengampuni diriku yang sungguh hina, jahat, dan 
tidak bertanggungjawab ini... 

Aku pula menangis seperti Salim... Bagai 
budak kecil... Ketika itu masih ramai di dalam 
masjid yang belum pulang ke rumah masing- 
masing, mereka mengerjakan solat sunat. Aku 
menahan tangisanku, malu diperhatikan orang 

lain. Tapi semakin aku menahan, semakin kuat aku 
ingin lepaskan. Aku teresak-esak. 

Kemudian ada tangan yang menyapu mukaku, 
mengesat air mataku, itulah tangan anakku sendiri, 
Salim. 

Aku memandang Salim... Bersungguh- 
sungguh aku katakan padanya, "Salim tidak buta... 
Ayah yang buta sebenarnya..." 

Kami pulang ke rumah. Isteriku dalam 
keadaan cemas, risaukan ke mana Salim 
menghilang. Selang beberapa saat dia melihat 
Salim ada bersamaku dan mengetahui bahawa aku 
mengerjakan solat bersama Salim, kerisauannya 
berubah menjadi kegembiraan. Barangkali itulah 
yang diharap-harapkan selama ini. 

Sejak Jumaat yang unik itu, aku tidak lagi 
meninggalkan Solat Jumaat bersama Salim di 
masjid berdekatan rumahku itu. 

Aku mula bersahabat dengan ahli-ahli masjid. 
Mereka adalah rakan-rakan baruku. Perkenalanku 
dengan mereka menjauhkanku daripada cinta 
dunia. Aku merasakan manisnya iman yang baru 
kukecapi ini. 

Aku sentiasa mengharapkan keampunan 
Allah atas dosa-dosa silamku. Dosa mengabaikan 
tanggungjawab. Dosa mencela makhluk-makhluk 

Allah bernama manusia. 

Aku semakin dekat dengan keluargaku, 
dengan anak-anak dan isteriku. Aku dapat melihat 
renungan cinta murni dari mata isteriku. Selama ini 
aku buta akan pandangan itu. 

Senyuman tidak lekang dari bibir Salim. 
Daripada senyumannya pasti semua orang 
menyangka Salim telah memiliki segalanya! Dia 
sungguh bahagia. Syukur ya Allah! 

Suatu masa, ahli masjid yang juga rakan-rakan 
baruku mengajakku ke suatu kampung untuk 
berdakwah di sana. Bukan pendek tempoh 
masanya. Tiga bulan setengah lamanya. 

Aku teragak-agak sama ada mahu pergi atau 
tidak, aku tidak tahu adakah isteri dan anak-anakku 
merelakan pemergianku atau tidak. 

Ternyata anggapanku silap. Malah mereka 
menyarankan untuk pergi ke sana. Isteriku beriya- 
iya memberiku semangat. Aku sebenarnya masih 
teringatkan tabiatku ketika jahil dahulu. Dahulu 
aku keluar rumah tanpa makluman dan 
kepulanganku disambut dengan pertanyaan. Ketika 
menghilangkan diri, tidak kutinggalkan sebarang 
berita. 

Pada hari keberangkatanku, Salim 
memelukku dengan erat sekali, sebagai tanda 
selamat tinggal. 

Dan ketika di kampung tersebut, aku kerap 
menghubungi isteriku, aku katakan padanya 
bahawa aku rindu pada Salim. Memang aku rindu 
sungguh. Rindu mendengar suaranya. Dia seorang 
saja yang belum sempat bercakap denganku 
melalui telefon. Anak-anak lain semuanya sudah. 
Sama ada ketika itu Salim di sekolah atau di masjid. 

Setiap kali aku menelefon dan memberitahu 
kerinduanku pada Salim pasti isteriku akan tertawa 
keriangan. Tetapi tidak pada suatu hari itu, atau 
lebih tepatnya dua minggu sebelum kepulanganku. 
Aku kata pada isteriku, "Kirim salam pada Salim." 

Dia menjawab, "Ya insya Allah," tanpa 
disambut dengan tawa. 



Sudah tiba masanya aku pulang ke rumah. 
Setibanya aku di depan rumah, aku mengetuk pintu 
dan mengharapkan Salim yang akan membukanya. 
Tetapi tidak. Khalid yang membukanya. 

Aku mendokong Khalid membawanya masuk 
ke dalam. Entah kenapa setiap langkahku 
membuahkan degupan jantungku yang tidak 
senang. Degupan itu agak laju. 

Isteriku muncul. Mukanya aku sangat kenal. 
Tidak seperti biasa. Seperti ada sesuatu yang 
disembunyikannya. 

"Kenapa awak lain macam saja?" 

"Tak ada apa-apa." 

Dan tiba-tiba aku teringatkan Salim. 

"Mana Salim?" 

Dia tidak menjawab. Cuma menundukkan 
kepala. Aku tahu dia mahu menjawab, tapi tidak 
termampu lidahnya, dia hanya menangis 
keberatan. 

"Mana Salim?" 

"Salim pergi ke syurga... Pergijumpa Allah..." 

Tersentak aku dengan berita itu. Isteriku yang 
dari tadi menahan-nahan sebak di dadanya kini 
mencurah-curah air matanya tatkala Khalid yang 
menjawab pertanyaanku... Nasib baik suara pelat 
Khalid itu masih aku fahami. 

Barulah aku tahu Salim terkena demam panas 
dua minggu sebelum aku pulang. Isteriku 
membawanya ke hospital. Salim ditempatkan ke 
dalam wad. Isteriku menjaganya sehingga nafas 
terakhirnya dihembuskan. 

Aku kehilangan sorang anak, dan seakan 

AKU PEMAKSIAT 

" Tidakkah mereka mahu kembali kepada Allah 
L©J dan meminta keampunan daripada-Nya? 

Sedangkan Allah itu Maha Pengampun 
lagi Maha Penyayang." 

(5:74) 

